Tomorrow will be cancelled due to lack of interest
#000000
Henrik Roonemaa kirjutas tänases päevalehes, et Apple jooksis oma eile välja hõigatud iPad-iga lati alt läbi. Mina väidan, et latt on vaid sellepärast püsti, et Henrik ootas vale lati juures. Tuues võrdluseks kaks Apple varasemat megahitti: digimuusikamängija ja nutitelefon, siis kumbki ei olnud uus toode ja kumbki ei olnud ka revolutsiooniline. Need on olid hoopis tooted, mis olid õigesti tehtud ja mõeldud tarbijagrupile, mida ei eksisteerinud vaid sellepärast, et sobivat toodet ei eksisteerinud.
#000001
iPadiga sihib Apple taaskord gruppi, mida ei eksisteeri vaid sellepärast, et seniajani pole ükski toode oma hinna ja kvaliteedi suhtega suutnud seda luua. Henrik nägi selles väljavenitatud iPodi. Mina väidan, et Henrik eksib.
#000002
Mida mina näen selle seadmes? Ma näen selle uue põlvkonna seadmete tekkimist, mis mahuvad kategooriasse “consumer computing”. Sellele on pisut raske leida korraliku maakeelset vastet, seega ma ei hakka praegud nii ad hoc seda ka välja pakkuma, kuid selle visiooni taga on seadmed, mis on pidevalt võrku ühendatud, pidevalt käepärast ja alati sisse lülitatud ning valmis kasutamiseks. See on mõeldud kasutajale, kellel juba on arvuti ja telefon ning see pigem täiendab neid, kui asendab.
#000003
Seda iseloomustab mitu asja. Esiteks on seade üsna võimas, samas ei toeta asi multitaskingut — jah, see seade lubab korraga käivitada vaid ühe programmi, aga ta jooksutab seda väga-väga sujuvalt.Tegemist ei ole rõhutatult töövahendiga, vaid just tarbimisseadmega, kuigi huvitaval kombel seab ta ilmselt ohtu Executive Level arvutid.
#000004
Teiseks on see alati võrgus: WiFi ja 3G kaart hoolitsevad selle eest, et Internet oleks igal ajahetkel kättesaadav ilma eelnevate käivitamiste ja ootamisteta. Isegi sülearvuti ei vedele kusagil lauanurgal oma järge oodates, selle juurde tuleb minna ja nende portatiivsus on siiski makrotasandi portatiivsus.
#000005
Kolmandaks ekraan, mis on palju kiidusõnu pälvinud. iPadi praktikas kasutada saanute sõnul teeb Apple üllitis Kindle elu üsna kibedaks, eriti arvestades sellega, et Cupertino firma on sõlminud kokkulepped viie publitseerijaga. Lisaks trügib see personaalse televisiooni turule, mis koos ettevõtte plaaniga alandada telesarjade episoodi hindu oma iStores ei ole kaugeltki võimatu. Vajaduse korral on seda võimalik ühendada ka teleriga, ning sellisel juhul on tegemist 720p funktsionaalsega meediaboksiga.
#000006
Natuke üllatav on kaamera puudumine, sest püsivõrgutus lubaks ju ideaalseid videokõnesi. Samas siiski on see mõistetav, sest kaamera on saadaval lisaseadmena ja hinna optimeerimise huvides on arvatavasti tõepoolest mõttekas jätta vabalt valitavaks omadus pilti ümbritsevast maailmast masinasse tõmmata.
#000007
Ausalt öeldes olen ma sellisest vidinast juba aastaid unistanud — teate kui tore on ilma arvuti juurde ronimata Wikipediast asju uurida, diival uudiseid lugeda ning köögis veebist toidufoorumeid sirvida. Minu igapäevases vidinakasutuses tekkis äsja just iPhone ja MacBooki vahele päris suur tühimik, mida ilmselt enne poolt aastat midagi ei täida.
#000008
Pakkisin hiljuti ühe kasti lahti, mis sisaldas erinevatel aegadel sinna paigutatud andmeid, põletatuna CD-de ja DVD-de peale. Ma proovisin paari vanemat neist lugeda, aga edu selles valdkonnas oli üsna vahelduv — üle 10 aasta tagasi kirjutatud CD-d ei pruugi sugugi enam loetavad olla. Üks termin, mida sellistel puhkudel kasutatakse on disc rot, ehk kettakõdu.
#000009
Seoses sellega tekkiski mul küsimus: kas Mac OS-i jaoks on olemas mingit tarkvara, mis võimaldab selliseid kettaid tuvastada. Ma pean silmas seda, et pistad ketta masinasse, arvuti suristab natuke aega ja ütleb, et sellelt kettalt on lugemisega raskusi. Taoline asi võimaldab mul tuvastada säilivusprobleeme juba algfaasis, teha vajalikust kraamist koopiaid ja mittevajaliku kraami ilma igasuguste südametunnistusepiinadeta prügikasti toimetada.
#000010
Kuradi raisakurat! Teate, alalõpmata kirjutatakse õudusjuttu sellest, kuidas üks või teine viirus kurja teeb ja kuidas üks või teine worm kuskil asju vasakule tõstab. Enamasti on need kirjutatud inimeste poolt, kes teavad sellistest asjadest kolmandate inimeste vahendusel ja kelle eesmärk on pakkuda põnevust inimestele, kes jutust aru ei saa. Samad inimesed kirjutavad lehtedesse ka seiklusjutte sellest, kuidas “Arctic Sea”-ga tiibrakette veetakse. Intrigeeriv, aga peaaegu alati ainult teoreetiline lugemine.
#000011
Täna siis märkasin, et millegipärast minu mõlemad Magento installatsioonid on käpa maha pannud veateatega, mis viitab justkui oleks programmikood vigane. Viskasin Magento index.php-le pilgu peale ja etskae: faili lõppu on tekkinud iseeneseslikult järgnev rida:
#000012
Paanika! Kiire otsing näitas, et tegemist on selge pahavaraga, mis kuidagi mu masinasse on pugenud ja seal oma valgustkartvaid tegusi sooritab. Edasine otsing viitas sellele, et suure tõenäosusega on tegemist ka SQL injectionist tingitud rünnakuga. Veelgi edasisem otsing tuvastas masinast mingil iidsel ajal sinna testimiseks üles pandud Joomla installatsiooni, mis osutuski ründevektori alguspunktiks.
#000013
Soovitus nüüd kõigile, kes Joomlat kasutavad. Vaadake, ega teil kusagil failides iframe-ga algavat rida ei ole, mida te ei mäleta sinna pannud olevat. See aadress, mis src sees on, võib olla teine, kuid suures plaanis peaks välimus umbes sama olema. Minu puhul jäi see muudatus vahele ainult Magento eripärade tõttu, enamustel jääkski see ilmselt kahe silma vahele. Joomla on meil üsna levinud tarkvara ja ma ei usu mitte, et igaüks viitsib oma installatsioone regulaarselt uuendada.
#000014
The Order of the Stick
#000016